Document ID: 32004R2253

KOMISIJAS REGULA (EK) Nr. 2253/2004
(2004. gada 23. decembris),
ar ko groza Regulu (EEK) Nr. 2237/77 par saimniecību gada pārskata formu, ko izmanto lauku saimniecību ienākumu noteikšanai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā 1965. gada 15. jūnija Regulu Nr. 79/65/EEK, kas izveido tīklu grāmatvedības uzskaites datu apkopošanai par lauku saimniecību ienākumiem un saimniecisko darbību Eiropas Ekonomiskajā Kopienā (1), un jo īpaši tās 7. panta 3. punktu,
tā kā:
(1)
Komisijas Regula (EEK) Nr. 2237/77 (2) nosaka lauku saimniecību gada pārskata saturu.
(2)
Apkopojot datus lauku saimniecību gada pārskatiem, jāņem vērā kopējās lauksaimniecības politikas attīstība. Padomes 2003. gada 29. septembra Regula (EK) Nr. 1782/2003 (3) kas saskaņā ar kopējo lauksaimniecības politiku nosaka kopējus tiešo atbalsta maksājumu shēmu noteikumus un nosaka zināmas atbalsta shēmas lauksaimniekiem, un groza Regulu (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001, būtiski maina veidu, kādā subsīdijas tiek izmaksātas lauksaimniekiem Kopienā. Šīs izmaiņas jāņem vērā lauku saimniecības gada pārskatā, lai varētu korekti pārraudzīt lauksaimniecības ienākumu attīstību un nodrošināt pietiekamu pamatu saimniecības uzņēmējdarbības analīzei.
(3)
Lauku saimniecību gada pārskatus nepieciešams pielāgot sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai.
(4)
Tādēļ attiecīgi jāgroza Regula (EEK) Nr. 2237/77.
(5)
Ņemot vērā, ka dažas izmaiņas tiks piemērotas, sākot ar 2004. gadu, nepieciešams veikt izmaiņas lauku saimniecību 2004. gada pārskatā.
(6)
Šajā regulā paredzētie pasākumi ir saskaņā ar Kopienas Lauku saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2237/77 I un II pielikumu groza saskaņā ar šīs Regulas atbilstošo I un II pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. pārskata gada, kurš sākas laikposmā no 2004. gada 1. janvāra līdz 1. jūlijam.
Šī regula ir pilnībā saistoša un tieši piemērojama visās dalībvalstīs.
Briselē, 2004. gada 23. decembrī

Labels: 19
6